**ClosestNumber**

Когато бяха в детската градина, Ели и Крис имаха едва базови познания по математика. Например, те можеха да умножават единствено по естествени числа не по-големи от 20. Забележете, че ако искат да умножат X \* Y те могат да извършат това дори ако само едно от двете числа е по-малко или равно на 20 – например те могат да намерят 42 \* 17 = 714, тъй като 17 е в дадените граници.

Един ден всяка от тях каза на другата своето любимо число. Числото на Ели беше **N**, а числото на Крис беше **M**. Двете момичета се зачудиха кои са най-близките до тях числа, които могат да образуват като произведение на числата, по които могат да умножават.

Нека, например, любимото число на Ели е 42, а любимото на Крис – 404. 42 може да се представи като 6 \* 7, тоест отговорът за числото на Ели би бил самото число 42. 404 от друга страна не може да бъде представено точно. Най-близкото число, по-малко от него, което може да бъде представено като произведение на числата от едно до двадесет е 4 \* 2 \* 5 \* 2 \* 5 = 400. Най-близкото, по-голямо от 404, е 5 \* 9 \* 9 = 405. Тъй като 405 е по-близо до 404 от 400, отговорът за числото на Крис би бил 405.

Напишете програма, която по дадени любимите числа на двете момичета, намира най-близките до тях, които могат да се образуват като произведение на числа от интервала [1, 20].

**Вход**

На единствен ред на стандартния вход ще бъдат зададени две естествени числа **N** и **M** - любимите числа на двете момичета.

**Изход**

На единствен ред на стандартния изход изведете две числа – съответно най-близкото до **N** и най-близкото до **M** - които могат да се образуват като произведение на числа от интервала [1, 20]. Ако за накое от числата има две равноотдалечени възможности, изпечатайте по-малката. Погледнете примерите за пояснение.

**Ограничения**

* 1 ≤ **N**, **M** ≤ 1018

|  |  |
| --- | --- |
| *Примерен Вход* | *Примерен Изход* |
| 42 404 | 42 405 |

*Примерът от условието.*

|  |  |
| --- | --- |
| *Примерен Вход* | *Примерен Изход* |
| 213 3583285984563497 | 210 3583281863700000 |

*Най-близкото число, по-малко от 213 е 210, докато най-близкото по-голямо е 216. Тъй като и 210 и 216 са на разстояние три от 213, трябва да изведете по-малкото от тях.*

*3583281863700000 = 18 \* 17 \* 20 \* 15 \* 14 \* 11 \* 10 \* 9 \* 7 \* 5 \* 11 \* 7 \* 5 \* 11 \* 19*